Harri-jasotze

Harri-jasotzea harri bat lurretik hartu eta sorbaldaraino jasotzean datzan herri kirola da. Jarduera honetan dabilen kirolariari harri-jasotzaile deritzo.

Txapelketak

Harri handien txapelketa 
Euskal Herriko Harri Handien Txapelketa urtero jokatzen da. Modalitate honetan hurrengo harriak erabiltzen dira:
 Zilindroa: 200 edo 175 kilo
 Laukizuzena: 175 edo 200 kilo
 Kuboa: 150 kilo
 Biribila: 125 kilo

Harri txikien txapelketa 
Euskal Herriko Harri Txikien Txapelketa urtero jokatzen da. Honako harri hauek erabiltzen dira:
 Zilindrikoa: 125 kilo
 Laukizuzena: 125 kilo
 Kuboa: 112,5 kilo
 Biribila: 100 kilo

Harri irregularren txapelketak 
Hainbat harri irregular badira Euskal Herrian eta hauekin ere harri-jasotze txapelketak antolatzen dira. Ezagunenak honako hauek dira:
 Igeldoko harria
 Albitzuri Haundia
 Etxauriko harria
 Gorostidi harria
 Barrikako bi harriak
 Zarauzko bi harriak (Jai Txiki eta Mollarri)

Arautegi orokorra 
 Jasotzen den harria lurrean egon behar da eta sorbaldaraino jaso. Epaile bat izaten da txandari hasiera eta amaiera ematen diona, eta beste batek erabakitzen du jasoaldiak legezkoak izan diren edo ez.
 Kilo gehien bizkarreratzen dituenak irabazten du.

Markak

Gizonezkoak 
 Mieltxo Saralegi izan da orain arte harririk pisutsuena jaso duena: 329 kiloko errektangeluarra.
 Aurretik, Iñaki Perurenak izan zuen markarik onena urte askoan, 322 kilorekin.

Emakumezkoak 
 Idoia Etxeberria, 163`4 kiloko harri errektangularra
 Lucia Orbe, 100 kiloko bola (sei jasoaldi bost minutuko txanda bakarrean)
 Karmele Gisasola, 100 kiloko zilindro zaharra (sei jasoaldi bost minutuko txanda bakarrean)
 Karmele Gisasola, 112`5 kiloko zilindro zaharra, bueltan (bi jasoaldi hiru minutuko txanda bakarrean)
 Maddi Gesalaga, 100 kiloko harri errektangularrari jasoaldi bat eta 100 kiloko kabiladun zilindro zaharrari jasoaldi bi, bost minutuko txanda bakarrean.

Harri jasotzaile ezagunak 
 Santos Iriarte "Errekartetxo"
 Jose Manuel Ibar "Urtain"
 Agustin Ostolaza
 Jose Manuel Agirre "Endañeta"
 Iñaki Perurena
 Iñaki Otaegi "Gibitegi"
 Jesus Mari Unanue "Goenatxo I"
 Juan Jose Unanue "Goenatxo II"
 Mieltxo Saralegi
 Jose Antonio Gisasola "Zelai"
 Joxerramon Iruretagoiena "Izeta II"
 Joseba "Ostolaza II"
 Aimar Irigoien
 Jokin Eizmendi
 Inhar Urruzuno
 Mikel Lopetegi "Urra"

Erreferentziak

Ikus, gainera 
 Herri kirol
 Halterofilia

Kanpo estekak 
 "Harri-jasotzaileak: harria baino gogorragoak"
 Iñaki Azkune Mendia: Harrijasotzearen fisika, Zientzia.net, 1994-01-01.

Harri-jasotzea
Harriak